máhiṣyai gr̥hā́nparétya ādityáṃ caruṃ nírvapatīyaṃ vaí pr̥thivyáditiḥ sèyáṃ devā́nām pátnyeṣā vā́ etásya pátnī bhavati tásmādādityó bhavatyetadvā́ asyaíkaṃ rátnaṃ yanmáhiṣī tásyā evaìténa sūyáte tāṃ svāmánapakramiṇīṃ kurute tásyai dhenurdákṣiṇā dhenúriva vā́ iyám manuṣyèbhyaḥ sárvānkā́mānduhe mātā́ dhenúrmātèva vā́ iyám manuṣyā̀nbibharti tásmāddhenurdákṣiṇā